CELEX: 32012R0510
Language: lt
Date: 2012-06-15 00:00:00
Title: 2012 m. birželio 15 d. Komisijos įgyvendinimo reglamentas (ES) Nr. 510/2012, kuriuo iš dalies keičiamas Reglamentas (EB) Nr. 1238/95 dėl paraiškos mokesčio Bendrijos augalų veislių tarnybai

16.6.2012   
            
            
               LT
            
            
               Europos Sąjungos oficialusis leidinys
            
            
               L 156/38
            
         KOMISIJOS ĮGYVENDINIMO REGLAMENTAS (ES) Nr. 510/2012
   2012 m. birželio 15 d.
   kuriuo iš dalies keičiamas Reglamentas (EB) Nr. 1238/95 dėl paraiškos mokesčio Bendrijos augalų veislių tarnybai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1994 m. liepos 27 d. Tarybos reglamentą (EB) Nr. 2100/94 dėl augalų veislių teisinės apsaugos Bendrijoje (1), ypač į jo 113 straipsnį,
   pasikonsultavusi su Bendrijos augalų veislių tarnybos administracine taryba,
   kadangi:
   
               (1)
            
            
               1995 m. gegužės 31 d. Komisijos reglamentu (EB) Nr. 1238/95, nustatančiu Tarybos reglamento (EB) Nr. 2100/94 dėl mokesčių Bendrijos augalų veislių tarnybai taikymo įgyvendinimo taisykles (2), nustatyti Bendrijos augalų veislių tarnybai (toliau – Tarnyba) mokėtini mokesčiai ir tų mokesčių dydžiai;
            
         
               (2)
            
            
               Tarnybos rezervas viršijo lygį, būtiną subalansuotam biudžetui palaikyti ir jos veiklos tęstinumui užtikrinti. Todėl paraiškos mokestis turėtų būti sumažintas;
            
         
               (3)
            
            
               todėl Reglamentas (EB) Nr. 1238/95 turėtų būti atitinkamai iš dalies pakeistas;
            
         
               (4)
            
            
               šiame reglamente nustatytos priemonės atitinka Bendrijos augalų veislių teisinės apsaugos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1238/95 7 straipsnio 1 dalis pakeičiama taip:
   
      „1.   Pareiškėjas augalų veislių teisinei apsaugai Bendrijoje gauti (pareiškėjas) sumoka 650 EUR paraiškos mokestį paraiškos įforminimui, kaip nurodyta pagrindinio reglamento 113 straipsnio 2 dalies a punkte.“
   
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 15 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 227, 1994 9 1, p. 1.
   
      (2)  OL L 121, 1995 6 1, p. 31.